
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 492 

16 Νοεμβρίου 2007 


ΠΕΡ ΙΕΧΟΜΕ ΝΑ 

Υπουργείο Εσωτερικών.1 

» Οικονομίας και Οικονομικών.2 

» Υγείας και Κοινωνικής Αλληλεγγύης.3 

» Πολιτισμού.4 

Περιφέρειες.5 


ΥΠΟΥΡΓ ΕΙΟ ΕΣΩΤ ΕΡΙΚΩΝ 

(ΐ) 

Με την υπ’ αριθμ. ΔΙΔΚ/30936/16.11.2007 κοινή από¬ 
φαση των Υπουργών Εσωτερικών και Οικονομίας και 
Οικονομικών, που εκδόθηκε σύμφωνα με τις κείμενες 
διατάξεις, αποσπάται, από 19.9.2007, στο Πολιτικό Γρα¬ 
φείο του Υπουργού Εσωτερικών Π. Παυλόπουλου σε 
προσωρινή ομοιόβαθμη θέση, που συστήνεται με την 
απόφαση αυτή, η Διαμάντω Λιάγκα του Γεωργίου (Α.Δ.Τ 
Κ.862616) υπάλληλος με Α' βαθμό και 5° Μ.Κ. του κλάδου 
ΔΕ Δημοσιονομικών του Υπουργείου Οικονομίας και 
Οικονομικών/Γενικό Λογιστήριο του Κράτους. 

(Αριθμ. βεβ. Υ.Δ.Ε.-ΥΠ.ΕΣ. 13687/16.11.2007). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθμ. 61995 

Καθορισμός των ανώτατων χρηματικών ορίων αποζημιώ¬ 
σεων Προέδρων ή Αντιπροέδρων, καθώς και μελών, 
των Διοικητικών Συμβουλίων κοινωφελών δημοτικών 
ή κοινοτικών επιχειρήσεων. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 255 του Κώδι¬ 
κα Δήμων και Κοινοτήτων, που κυρώθηκε με το άρθρο 
πρώτο του ν. 3463/2006 (ΦΕΚ 114 Α'), καθώς και αυτές 
του άρθρου τέταρτου του ίδιου νόμου. 

2. Τη διάταξη της παρ. 5 του άρθρου 252 του Κώδικα 
Δήμων και Κοινοτήτων. 


3. Την υπ’ αριθμ. 213/4094/31.10.2007 απόφαση του Διοι¬ 
κητικού Συμβουλίου της Κεντρικής Ένωσης Δήμων και 
Κοινοτήτων Ελλάδας. 

4. Τα οριζόμενα στην υπ’ αριθμ. 5631/29.1.2007 (ΦΕΚ 
103 Β') κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομί¬ 
ας και Οικονομικών «Καθορισμός εξόδων παράστασης 
των Δημάρχων, Προέδρων Κοινοτήτων, Αντιδημάρχων, 
Προέδρων Δημοτικών Συμβουλίων και Αντιπροέδρων 
Κοινοτήτων». 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

6. Την υπ’ αριθμ. ΔIΔΚ/Φ.1/25873/1.10.2007 (ΦΕΚ 1950 Β') 
απόφαση του Πρωθυπουργού και του Υπουργού Εσω¬ 
τερικών, «Ανάθεση αρμοδιοτήτων στους Υφυπουργούς 
Εσωτερικών Χρήστο Ζώη και Αθανάσιο Νάκο». 

7. Το γεγονός ότι, από την εφαρμογή των διατάξεων 
της παρούσας, δεν προκαλείται δαπάνη σε βάρος του 
Κρατικού Προϋπολογισμού ή των προϋπολογισμών των 
ΟΤΑ πρώτου βαθμού, καθόσον οι καθοριζόμενες αποζη¬ 
μιώσεις βαρύνουν τις πιστώσεις των προϋπολογισμών 
των ίδιων των κοινωφελών δημοτικών ή κοινοτικών 
επιχειρήσεων, οι οποίες αποτελούν νομικά πρόσωπα 
ιδιωτικού δικαίου, σύμφωνα με την αναφερόμενη στο 
στοιχείο (2.) διάταξη, αποφασίζουμε: 

Άρθρο 1 

1. Καθορίζουμε, ως ανώτατο χρηματικό όριο της απο¬ 
ζημίωσης που μπορεί να καταβάλλεται στον Πρόεδρο ή 
στον Αντιπρόεδρο του Διοικητικού Συμβουλίου κοινω¬ 
φελούς δημοτικής επιχείρησης, ανάλογα με τις υπηρε¬ 
σίες που οι ανωτέρω παρέχουν σε αυτήν, το ποσό που 
καταβάλλεται ως έξοδα παράστασης στον Πρόεδρο του 
οικείου δημοτικού συμβουλίου, δυνάμει της απόφασης 
των Υπουργών Εσωτερικών και Οικονομίας και Οικονο¬ 
μικών που εκδίδεται κατ’ εξουσιοδότηση της παρ. 2α 
του άρθρου 136 του Κώδικα Δήμων και Κοινοτήτων, 
σε συνδυασμό με τα οριζόμενα στις παρ. 2β και 4 του 
ίδιου άρθρου. 

2. Για τον Πρόεδρο ή τον Αντιπρόεδρο του Διοικητικού 
Συμβουλίου κοινωφελούς κοινοτικής επιχείρησης, ως 

ανώτατο όριο της ίδιας αποζημίωσης καθορίζεται το 
ποσό που καταβάλλεται ως έξοδα παράστασης σε Πρό¬ 
εδρο δημοτικού συμβουλίου Δήμου με τακτικά έσοδα 
και πληθυσμό ίσα με της οικείας κοινότητας, δυνάμει 
της αναφερόμενης στην παρ. 1 απόφασης. 

Αρθρο 2 

1. Στα μέλη των Διοικητικών Συμβουλίων των κοινωφε¬ 
λών δημοτικών επιχειρήσεων, εκτός από τον Πρόεδρο 
ή τον Αντιπρόεδρο που λαμβάνει την αποζημίωση του 
προηγούμενου άρθρου, επιτρέπεται να καταβάλλεται 
αποζημίωση για κάθε συνεδρίαση - και έως τρεις συ¬ 
νεδριάσεις το μήνα - το ύψος της οποίας δεν μπορεί 
να υπερβαίνει το 4% του ποσού που καταβάλλεται 
μηνιαίως ως έξοδα παράστασης στον Πρόεδρο του 
οικείου δημοτικού συμβουλίου, δυνάμει της απόφασης 
των Υπουργών Εσωτερικών και Οικονομίας και Οικονο¬ 
μικών που εκδίδεται κατ’ εξουσιοδότηση της παρ. 2α 
του άρθρου 136 του Κώδικα Δήμων και Κοινοτήτων, 
σε συνδυασμό με τα οριζόμενα στις παρ. 2β και 4 του 
ίδιου άρθρου. 

2. Στα μέλη των διοικητικών συμβουλίων των κοινωφε¬ 
λών κοινοτικών επιχειρήσεων, εκτός από τον Πρόεδρο 
ή τον Αντιπρόεδρο που λαμβάνει την αποζημίωση του 
προηγούμενου άρθρου, επιτρέπεται να καταβάλλεται 
αποζημίωση για κάθε συνεδρίαση - και έως τρεις συ¬ 
νεδριάσεις το μήνα - το ύψος της οποίας δεν μπορεί 
να υπερβαίνει το 4% του ποσού που καταβάλλεται μη¬ 
νιαίως ως έξοδα παράστασης σε Πρόεδρο δημοτικού 
συμβουλίου Δήμου με τακτικά έσοδα και πληθυσμό ίσα 
με της οικείας κοινότητας, δυνάμει της αναφερόμενης 
στην παρ. 1 απόφασης. 

Αρθρο 3 

1. Το ακριβές ποσό των ανωτέρω αποζημιώσεων, καθο¬ 
ρίζεται με απόφαση του οικείου δημοτικού ή κοινοτικού 
συμβουλίου και ύστερα από πρόταση του Διοικητικού 
Συμβουλίου της επιχείρησης, λαμβανομένης υποχρεω¬ 
τικά υπόψη της οικονομικής κατάστασης αυτής κατά 
την προηγούμενη διαχειριστική περίοδο. 

2. Στην περίπτωση νεοσύστατων κοινωφελών δημοτι¬ 
κών ή κοινοτικών επιχειρήσεων, που δεν διαθέτουν κα¬ 
τάσταση λογαριασμού αποτελεσμάτων προηγούμενης 
οικονομικής χρήσης, οι εν λόγω αποζημιώσεις υπολογί¬ 
ζονται, κατ’ εξαίρεση, βάσει των συνολικών εσόδων των 
ανωτέρω επιχειρήσεων, όπως αυτά απεικονίζονται στον 
εγκεκριμένο προϋπολογισμό τους του πρώτου έτους 
λειτουργίας τους. Μετά τη δημοσίευση της πρώτης κα¬ 
τάστασης λογαριασμού αποτελεσμάτων χρήσης τους, 
τυχόν διαφορές που θα προκύψουν ως προς το ύψος 
των αποζημιώσεων, σε σχέση με τις αρχικώς υπολογι- 
σθείσες, συμψηφίζονται με αυτές που θα λάβουν τα εν 
λόγω όργανα κατά το επόμενο οικονομικό έτος. 

Αρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2007 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

( 2 ) 

Με την υπ’ αριθμ. 1108826/2965/0001Α/7.11.2007/ΟΡΘΗ 
ΕΠΑΝΑΛΗΨΗ απόφαση του Υπουργού Οικονομίας και 
Οικονομικών, που εκδόθηκε σύμφωνα με τις κείμενες 
διατάξεις, προσλαμβάνεται ο Κάλλιας Κωνσταντίνος του 
Βασιλείου στη θέση του Γενικού Διευθυντή στη Σχολή 
Επιμόρφωσης Υπαλλήλων του Υπουργείου Οικονομίας 
και Οικονομικών (Σ.Ε.Υ.Υ.Ο.), για χρονικό διάστημα τεσ¬ 
σάρων ετών. 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

ΥΠΟΥΡΓΕΙΟ 

ΥΓΕΙΑΣ ΚΑΙ ΚΟ ΙΝΩΝΙΚΩΝ ΑΣΦΑΛΙΣΕΩΝ 

( 3 ) 

Με την υπ’ αριθμ. ΔΥΙα/Γ.Π. 138583/12.11.2007 απόφαση 
του Υπουργού Υγείας και Κοινωνικής Αλληλεγγύης που 
εκδόθηκε σύμφωνα με τις ισχύουσες διατάξεις, διο¬ 
ρίζεται, από 19.9.2007, η Ελένη Κητίδου του Λαζάρου, 
σε θέση μετακλητής υπαλλήλου, στο Πολιτικό Γ ραφείο 
του Υφυπουργού Υγείας και Κοινωνικής Αλληλεγγύης 
Γ. Κωνσταντόπουλου, με Γ' βαθμό της κατηγορίας ΠΕ 
και 15° Μισθολογικό Κλιμάκιο. 

(Αριθμ. βεβ. Υ.Δ.Ε./Υ.Υ.Κ.Α. 11705/15.11.2007). 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

ΥΠΟΥΡ ΓΕΙΟ ΠΟΛΙ ΤΙΣΜΟΥ 

(4) 

Αριθμ. ΥΠΠΟ/ΔΙΟΙΚ/Α3/107652 

Τροποποίηση απόφασης ορισμού Διοικητικού Συμβου¬ 
λίου του Οργανισμού Προβολής Ελληνικού Πολιτι¬ 
σμού Α.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 6 παρ. 2Α του ν. 2557/1997 «Θεσμοί, 
μέτρα και δράσεις πολιτιστικής ανάπτυξης» (ΦΕΚ 271/Α7 
24.12.1997), όπως αυτό προστέθηκε με το άρθρο 6 παρ. 1 
του ν. 2819/2000 «Ίδρυση Εταιρίας Ολυμπιακό Χωριό 2004 
Α.Ε., προστασία Ολυμπιακών Συμβόλων και Σημάτων κι 
άλλες διατάξεις» (ΦΕΚ 84/Α715.3.2000) και στη συνέχεια 
τροποποιήθηκε με το άρθρο 1 παρ. 11 του ν. 2833/2000 
«Θέματα προετοιμασίας των Ολυμπιακών Αγώνων 2004 
κι άλλες διατάξεις» (ΦΕΚ 150/Α730.6.2000). 

β) Του άρθρου 73 παρ. 16 του ν. 3028/2002 «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς» (ΦΕΚ 153/Α728.6.2002). 

γ) Του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ 146/Α713.6.2003). 

δ) του π.δ. 206/2007 «Διορισμός Υπουργών και Υφυ¬ 
πουργών» (ΦΕΚ 232/Α719.9.2007). 

2. Την υπ’ αριθμ. ΥΠΠΟ/ΔΙΟΙΚ/Α4/Φ.83/36788/254Θ/ 
17.5.2004 (ΦΕΚ 733/Β717.5.2004) υπουργική απόφαση 

ορισμού του Διοικητικού Συμβουλίου του Οργανισμού 
Προβολής Ελληνικού Πολιτισμού Α.Ε., όπως τροποποιή¬ 
θηκε με τις υπ’ αριθμ. ΥΠΠΟ/ΔΙΟΙΚ/77348/11.9.2006 (ΦΕΚ 
4/ΥΟΔΔ/12.9.2006), ΥΠ Π Ο/ΔΙΟI Κ/Α3/92639/25.10.2006 (ΦΕΚ 
65/ΥΟΔΔ/7.11.2006) και ΥΠΠΟ/ΔΙΟΙΚ/Α3/68778/20.7.2007 
(ΦΕΚ 310/τ.Υ.Ο.Δ.Δ./24.7.2007) όμοιες αποφάσεις. 

3. Την υπ’ αριθμ. ΥΠΠΟ/ΔΙΟΙΚ/Α3/59203/27.6.2007 
(ΦΕΚ 275/τ.Υ.Ο.Δ.Δ./5.7.2007) υπουργική απόφαση απο¬ 
δοχής παραίτησης της Διευθύνουσας Συμβούλου και 
μέλους του ανωτέρω Διοικητικού Συμβουλίου Γεωργίας 
Ηλιοπούλου, αποφασίζουμε: 

Α. Τροποποιούμε την υπ’ αριθμ. ΥΠΠΟ/ΔΙΟΙΚ/Α4/Φ.83/ 
36788/2540/17.5.2004 (ΦΕΚ 733/Β717.5.2004) υπουργική 
απόφαση ορισμού του Διοικητικού Συμβουλίου του Ορ¬ 
γανισμού Προβολής Ελληνικού Πολιτισμού Α.Ε., όπως 
τροποποιήθηκε μεταγενέστερα και ορίζουμε, για το 
υπόλοιπο της θητείας του εν λόγω Διοικητικού Συμβου¬ 
λίου (λήξη θητείας 17.5.2009), τον Ιωάννη Αναστασιάδη, 
Σύμβουλο Επιχειρήσεων, ως Διευθύνοντα Σύμβουλο, 
σε αντικατάσταση της Γεωργίας Ηλιοπούλου, η οποία 
παραιτήθηκε. 

Β. Κατά τα λοιπά, ισχύει η ανωτέρω τροποποιούμενη 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Π ΕΡΙΦΕΡΕΙΕ Σ 

(5) 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 
Αριθμ. 19078 

Καθορισμός αποζημίωσης Αντιπροέδρου του Διοικη¬ 
τικού Συμβουλίου (για πλήρη απασχόληση) της Δη¬ 
μοτικής ΕπιχείρησηςΎδρευσης και Αποχέτευσης Αί¬ 
γιου Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 § 7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως αυτές αντικαταστάθηκαν με 
τις όμοιες του άρθρου 8 § 9 του ν. 2839/2000 (ΦΕΚ 196/ 
τ.Α'/2000) «ρυθμίσεις θεμάτων του ΥΠ.ΕΣ.Δ.Δ.Α. και άλ¬ 
λες διατάξεις», καθώς και την υπ’ αριθμ. 5631/29.7.2007 
απόφαση του Υπουργού Εσ. Δ.Δ. και Α. «περί καθορι¬ 
σμού εξόδων παράστασης Δημάρχων, Αντιδημάρχων 
κ.τ.λ.». 

2. Την υπ’ αριθμ. 49/10.8.2007 απόφαση του Διοικητι¬ 
κού Συμβουλίου της Δ.Ε.Υ.Α. Αιγίου «περί καθορισμού 
αποζημίωσης Αντιπροέδρου του Διοικητικού Συμβουλίου 
(για πλήρη απασχόληση) της Δημοτικής Επιχείρησης 
Ύδρευσης και Αποχέτευσης Αιγίου Ν. Αχαΐας. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αλλά δαπάνη ποσού 30.000,00€ σε 
βάρος του Κ.Α. 64.98 του προϋπολογισμού της Δ.Ε.Υ.Α. 
Αιγίου, αποφασίζουμε: 


Καθορίζουμε την αποζημίωση του Χατζηβασιλείου 
Αντώνιου, Αντιπροέδρου του Διοικητικού Συμβουλίου 
της Δ.Ε.Υ.Α. Αιγίου, για την πλήρη απασχόλησή του στην 
επιχείρηση το ποσό των 2.500,00€ μηνιαίως. 

Αρμοδιότητα του Αντιπροέδρου του Διοικητικού Συμ¬ 
βουλίου είναι η αντιμετώπιση των καθημερινών προβλη¬ 
μάτων της Δ.Ε.Υ.Α. Αιγίου, όπως αναφέρονται στην υπ’ 
αριθμ. 49/2007 απόφαση του Διοικητικού Συμβουλίου 
της επιχείρησης. 

Η προκαλούμενη δαπάνη ποσού 30.000,00€ δεν βαρύ¬ 
νει τον κρατικό προϋπολογισμό, αλλά τον οικείο προϋ¬ 
πολογισμό της Δ.Ε.Υ.Α. Αιγίου και είναι εγγεγραμμένη 
στον ΚΑΕ 64.98 του προϋπολογισμού έτους 2007 και 
των επομένων ετών της Δ.Ε.Υ.Α. Αιγίου. 

Η ισχύς της απόφασης αυτής αρχίζει από την δημο¬ 
σίευσή της στο οικείο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Νοεμβρίου 2007 

Ο Γ ενικός Γ ραμματέας Περιφέρειας 
ΣΠΥΡΟΣ ΣΠΥΡΙΔΩΝ 

Αριθμ. 19079 

Καθορισμός αποζημίωσης μελών του Διοικητικού Συμ¬ 
βουλίου της Δημοτικής Επιχείρησης Ύδρευσης και 
Αποχέτευσης Αιγίου Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 § 7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως αυτές αντικαταστάθηκαν με 
τις όμοιες του άρθρου 8 § 9 του ν. 2839/2000 (ΦΕΚ 
196/τ.Α'/2000) «ρυθμίσεις θεμάτων του ΥΠ.ΕΣ.Δ.Δ.Α. και 
άλλες διατάξεις», καθώς και την υπ’ αρθμ. 5631/29.7.2007 
απόφαση του Υπουργού Εσ. Δ.Δ. και Α. «περί καθορισμού 
εξόδων παράστασης Δημάρχων, Αντιδημάρχων κ.τ.λ.». 

2. Το υπ’ αριθμ. 48/10.8.2007 απόφαση του Διοικητι¬ 
κού Συμβουλίου της Δ.Ε.Υ.Α. Αιγίου «περί καθορισμού 
αποζημίωσης μελών του Διοικητικού Συμβουλίου της 
Δημοτικής Επιχείρησης Ύδρευσης και Αποχέτευσης 
Αιγίου Ν. Αχαΐας». 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αλλά δαπάνη ποσού 9.000,00€ σε βά¬ 
ρος του Κ.Α. 61.01 προϋπολογισμού της Δ.Ε.Υ.Α. Αιγίου, 
αποφασίζουμε: 

Καθορίζουμε την αποζημίωση των μελών, του εισηγη¬ 
τή των προ συζήτηση στο Δ.Σ. θεμάτων και του γραμ¬ 
ματέα του Διοικητικού Συμβουλίου της Δ.Ε.Υ.Α. Αιγίου, 
όπως παρακάτω: 

1. Στα μέλη, στον εισηγητή και τον Γραμματέα του Δ.Σ. 
στο ποσό των 65,00€ για καθένα, για τη συμμετοχή τους 
στις συνεδριάσεις αυτού και για κάθε συνεδρίαση. 

2. Αριθμός συνεδριάσεων του Δ.Σ. μέχρι τρεις (3) τον 
μήνα που θα πραγματοποιούνται εκτός ωρών εργασίας 
των υπηρεσιών της επιχείρησης. 

Η προκαλούμενη δαπάνη ποσού 9.000,00€ δεν βαρύ¬ 
νει τον κρατικό προϋπολογισμό, αλλά τον οικείο προ¬ 
ϋπολογισμό της Δ.Ε.Υ.Α. Αιγίου και είναι εγγεγραμμένη 
στον ΚΑΕ 61.01 του προϋπολογισμού έτους 2007 και των 
επομένων ετών της Δ.Ε.Υ.Α. Αιγίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


Η ισχύς της παρούσας αρχίζει από την δημοσίευσή 
της στο οικείο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Νοεμβρίου 2007 

Ο Γενικός Γραμματέας Περιφέρειας 
ΣΠΥΡΟΣ ΣΠΥΡΙΔΩΝ 

-♦- 

ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 
Αριθμ. 20070 

Μελέτη Χώρου Υγειονομικής Ταφής Απορριμμάτων Νή¬ 
σου Κέας της μελέτης: «Μελέτες και έρευνες Χώ¬ 
ρου Υγειονομικής Ταφής Απορριμμάτων Νήσου Κέας» 
Ορισμός επιτροπής διαγωνισμού για την ανάθεση 
της μελέτης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Το ν. 2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις». 

2. Το ν. 2674/1998 «Μεταβίβαση αρμοδιοτήτων στις 
Περιφέρειες και άλλες διατάξεις». 

3. Το π.δ. 131/1998 «Όργανα που αποφασίζουν ή γνω- 
μοδοτούν και ειδικές ρυθμίσεις σε θέματα Δημοσίων 
Έργων αρμοδιότητας των Περιφερειών». 

4. Τις διατάξεις του ν. 3316/2005 «Περί ανάθεσης και 
εκτέλεσης δημοσίων συμβάσεων εκπόνησης μελετών 
και παροχής υπηρεσιών», όπως τροποποιήθηκε και ισχύ¬ 
ει και ειδικότερα το άρθρο 21 αυτού. 

5. Τον ν. 716/1977 και των εκτελεστικών του διαταγ¬ 
μάτων, κατά το μέρος τους που διατηρήθηκαν σε ισχύ 
με την παρ. 4 του άρθρου 45 ν. 3316/2005. 

6. Τα Τεύχη Δημοπράτησης του υποέργου «Μελέτη Χώρου 
Υγειονομικής Ταφής Απορριμμάτων Νήσου Κέας Τεχνικές» 
όπως θεωρήθηκαν από τον Προϊστάμενο της Διεύθυνσης 
ΔημοσίωνΈργων της Περιφέρειας Νοτίου Αιγαίου. 


7. Τις διάφορες αποφάσεις και εγκρίσεις που έχουν 
εκδοθεί και από άλλες αρμόδιες υπηρεσίες και αφορούν 
τη μελέτη του θέματος. 

8. Την υπ’ αριθμ. 15955/7.9.2007 απόφαση του Γενικού 
Γραμματέα της Περιφέρειας Νοτίου Αιγαίου που εγκρί¬ 
νει τα τεύχη Δημοπράτησης του υποέργου «Μελέτη 
Χώρου Υγειονομικής Ταφής Απορριμμάτων Νήσου Κέας 
Τ εχνικές». 

9. Το υπ’ αριθμ. 28370/24.10.2007 έγγραφο του Τ.Ε.Ε. προς 
την Δνση ΔημοσίωνΈργων με το οποίο ορίζει εκπρόσωπό 
του στην Επιτροπή Διαγωνισμού, αποφασίζουμε: 

Συγκροτούμε Επιτροπή Διαγωνισμού για την ανάθεση 
της μελέτης «Μελέτη Χώρου Υγειονομικής Ταφής Απορ¬ 
ριμμάτων Νήσου Κέας», κατά τις διατάξεις του άρθρου 
21 του ν. 3316/2005 αποτελούμενη από τους: 

1. Γκούφα Νικόλαο, Αγρονόμο Τοπογράφο Μηχανι¬ 
κό Π.Ε., στην Δνση ΔημοσίωνΈργων της Περιφέρειας 
Νοτίου Αιγαίου, με αναπληρωτή του τον Τσισμαλίδη 
Βασίλειο, Πολιτικό Μηχανικό Π.Ε., στην Δνση Δημοσίων 
Έργων της Περιφέρειας Νοτίου Αιγαίου. 

2. Μαρία Γιαννακοπούλου, Πολιτικό Μηχανικό Π.Ε., στην 
Δνση ΔημοσίωνΈργων της Περιφέρειας Νοτίου Αιγαίου, 
με αναπληρώτριά της την Βικεντία Μπουχάγιερ, Αγρο¬ 
νόμο Τοπογράφο Μηχανικό Π.Ε., στην Δνση Δημοσίων 
Έργων της Περιφέρειας Νοτίου Αιγαίου. 

3. Διακοδημητρίου Δαυίδ, Πολιτικό Μηχανικό Π.Ε., στον 
Δήμο Ερμούπολης, με αναπληρωτή του τον Χατζηγρηγορίου 
Παύλο, Πολιτικό Μηχανικό Π.Ε., στον Δήμο Ερμούπολης. 

Ως Πρόεδρο της Επιτροπής Διαγωνισμού ορίζουμε τον 
Γκούφα Νικόλαο, Αγρονόμο Τοπογράφο Μηχανικό Π.Ε., 
στην Δνση ΔημοσίωνΈργων της Περιφέρειας Νοτίου 
Αιγαίου, με αναπληρωτή του την Μαρία Γιαννακοπού- 
λου, Πολιτικό Μηχανικό Π.Ε., στην Δνση ΔημοσίωνΈργων 
της Περιφέρειας Νοτίου Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 6 Νοεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

